text: Pølsehorn, eller pølsebrød som de også kaldes, består essentielt af et stykke pølse omviklet af brød som er bagt. Alternativer består tit af at inkludere lidt ketchup og lignende i pølsebrødet for at undgå det er for tørt. Kan laves på omkring 1 1/2 - 2 timer, og fungerer godt som en snack eller appetizer. Kan endvidere også fryses ned til senere brug.
  Fremgangsmåde.
  Alle ingredienser på nær pølser, mælk og gær kommes i en skål. Mælken lunes til den bliver “lillefinger-varm”. Gæren smuldres deri og røres ud, så der ikke er nogle klumper. Gær/mælk-blandingen hældes ned til de andre ingredienser, og så skal det æltes igennem (med hænderne)!
  Stil dejen til hævning i skålen med et viskestykke over. Ca. 1/2 time efter kan du dele dejen i 40 stykker. Pølserne skæres midt over, og du kan nu rulle dem ind i dej. Pølsehornene kommes på et par bageplader belagt med bagepapir og sættes til hævning, i 1/2 time igen, med et viskestykkeover. Pølsehornene bages ved 200 grader i 12-15 minutter (de skal bare være gyldenbrune ovenpå og faste nedenunder).
  Opskriften ovenfor er fundet på Mathgeek.dk - Kenneth Buchwald Johansen
  Fremgangsmåde.
  Rør gæren ud i vandet, rør resten i, på nær 1 æg, kryddersennep og pølser. Ælt dejen og sæt til hævning et lunt sted i 30 min.
  Dejen slås ned og deles i 3, som rulles ud i 3 cirkler, som hver deles i 8. Smør hver snitte med sennep, læg en pølse på, rul til horn og pensel med et sammenpisket æg. Bages 15-20 min. ved 200° C